ตอบ แหล่งขายหนัง ทั้งปลีกและส่งในปัจจุบัน จะเป็น เจริญรัถและเสือป่า โดยมีร้านและบริษัทขายหนังมากมายหนังแท้จะมีหน่วยในการวัดเป็นตารางฟุตหรือตารางเซ็น โดยหนังแต่ละผืนจะมีตัวเลขบนผืนหนังแท้เลยว่า มีขนาดเท่าไหร่ ซึ่งแต่ละแผ่นจะมีขนาดและรูปร่างที่แตกต่างกัน แล้วแต่ว่าร้านจะเรียกใช้หน่วยวัดแบบไหน ส่วนหนังเทียมจะขายเป็นเมตรหรือหลา โดยมีราคาตั้งแต่หลัก 10 จนไปถึงหลัก 100 บาทต่อเมตร ที่นิยมเอามาขายก็มักจะเป็นหนังวัวเป็นส่วนมาก แต่ก็ยังสามารถหาซื้อหนังประเภทอื่น ๆ เช่น • หนังวัว • หนังควาย • หนังจระเข้ • หนังปลากระเบน • หนังม้า • หนังแกะ • หนังนกกระจอกเทศ วิธีการซื้อหนังแบบมือใหม่ฉบับลุยเลย ก็ง่าย ๆ เพียงแค่เดินเข้าร้านขายหนัง หลังจากนั้นคุณแจ้งคนขายไปเลยว่าจะซื้อหนังไปทำอะไร เช่น จะทำเข็มขัดหรือสายนาฬิกา ร้านก็จะแนะนำหนังที่เหมาะสมกับการทำเข็มขัด ซึ่งจะเป็นหนังประเภทหนังฟอกฝาด โดยมีความหนาที่เหมาะสมกับการทำเข็มขัดหรือหากคุณต้องการจะนำไปใช้ ทำเบาะรถหรือโซฟา ทางร้านก็จะแนะนำหนังที่มีความยืดหยุ่นที่สามารถจะดึงให้เข้าทรงได้ง่ายให้